Sweetfontein is soos 'n oase in die Karoo. Hierdie gasteplaas loop oor van kreatiwiteit en klein verrassinkies om elke hoek en draai. Aandete was heerlik en waarde vir geld met 'n pragtige uitsig oor die Karooveld. Behalwe dat dit 'n gasteplaas is, is dit 'n pragtige trouvenue ook wat perfek sal wees vir 'n naweektroue. My enigste klagte is dat ons bed se matras al beter dae geken het. Die matras is baie dun en met elke draai hoor jy die springs in die matras kraak en druk in jou rug in. Die beskrywing op webtuiste was dat die kamer 'n koninggrootte-bed het wat nie die waarheid was nie. Dit was 'n dubbel of dalk 'n queen-grootte.
Baie mooi lodge. Was 'n welkome breek en ons het 2 nagte oorgebly terwyl ons deur die Karoo gereis het. Die verskeie stoepe wat oor die Karo- vlaktes kyk is stunning. Het lekker bergfiets gery op die roete op die plaas. Aandete was baie lekker en jy kan net rustig sit en die Karoo bewonder.
As jy na die plaas toe ry weet jy nie wat om te verwag nie want jy ry grondpad en van die oomblik wat jy daar aankom het die plek net 'n luukse maar gemaklike gevoel.
Sweetfontein is nie sommer 'n gewone Lodge nie. Bespreek gerus, en jy sal aangenaam verras wees. 'n Ware oase!
Dorette en haar mense het uit hulle pad gegaan om te maak dat die koue en baie sterk wind nie 'n faktor word nie. Die etes was 5 ster. Ons sal weer uit ons pad ry om daar te bly!!!
Sweetfontein voldoen aan al die vereistes - pragtige omgewing, baie elegante kamers, goeie diens, goeie restaurant, lugreëling in al die kamers en 3 swembaddens. Dit is 'n wonderlike omgewing vir stadskindertjies om te verken. Ek sal dit enige dag aanbeveel.
Ons is ingewag deur Jevonne wat ons dadelik laat tuisvoel het. Ruim en goed toegeruste kamers, cosy en mooi uitsig oor die Karooveld. Beautiful hoofgebou waar almal saam eet op die groot plaasstoep. 'n Regte oase in die groot Karoo!
Dankie vir soveel omgee en egte Karoo gasvryheid dat julle elke geleentheid gebruik om gaste se verblyf so aangenaam moontlik te maak. Ons was baie bederf met heerlike etes. En die Saterdagaand se braai was 'n fees. Egte karoo-omgewing, maar met die beste kwaliteit en om elke hoek en draai 'n nuwe kreatiewe fees. Dankie ook vir die al die moeite met die reël van 'n Dr op De Aar en dit op 'n Saterdagoggend! Dit was werklik 'n groot ekstra. Daar is soveel om te gaan ervaar.
Ons het 'n baie vriendelike ontvangs gehad waarna alles mooi aan ons verduidelik is. Die kamers was baie skoon en netjies. Dit is 'n baie rustige omgewing. Ons sal beslis weer hier wil oornag.
Rika was baie gasvry en het ons baie welkom laat voel. Dit is 'n pragtige plek en 'n wonderlike Karoo ervaring gewees. Ons het 'n heerlike Kersfees aandete gehad en die swembad was heerlik om in af te koel. Sal vir seker weer terugkom.
Die vriendelike diens en ekstra myl wat daar geloop word ten tye van ons verblyf was waarlik noemenswaardig. Sweetfontein is 'n oase in die middel van die Karoo, met die wonderlikste verblyf en ons is alreeds besig om ons volgende reis daarna te beplan. Die stylvolle verblyf, tesame met die landskap, komplimenteer mekaar. Dit was 'n awesome ervaring!
Ons het 'n kamer gehad wat spacious is met bad en stort. Die kamer se stoep kyk uit op die vlaktes van die Karoo. Ons eerste aand op ons trippie Karoo toe was hier, ons het nog 'n aand bespreek op pad terug en dit was vir seker die hoogtepunt van ons Karoo besoek. Ons het een aand aandete bespreek en 'n ander gebraai. Die braai was heerlik, 'n goeie waarde vir geld. Hul dek vir ons buite waar ons die mooi sonsondergang kon sien. Regtig heerlik. Die aandete was lamskenkels, baie lekker vir die aand wat ons laat gearriveer het. Die braaipak is egter beter waarde vir geld. Ontbyt ook lekker. Ek sou aanbeveel om te vra vir die kamer met die bad en stort, dit was hemels. Oor die algmeen is die plek mooi versorg en gee vir jou die stilte en karoo ervaring wat mens wil hê. Aanbevelings om dit nog beter te maak: 'n buitematjie om die doring van jou skoene af te vee anders dra jy dorings in die kamer in en trap later kaalvoet daaroor. Die lig in die toilet: maak hom apart sodat jy nie pla as jy in die aand wil toilet besoek nie. Koffiemasjien is awesome, maar moeilik toeganklik in die laaikas. Ons sal vir seker terugkom.
Pragtig en rustige Karoo plaas liging waar jy kan ontspan. Diens was baie goed and ons verwagtinge oortref.
Die kamers is pragtig en luuks. Die lodge beskik oor alles wat jy nodig het - lugreëling in die kamer; 2 swembaddens teen die hitte en gemaklik kuierplekke op die stoep. Daar was letterlik niks wat ontbreek het nie. Hulle is baie tegemoetkomend met enige versoeke om jou verblyf so gemaklik as moontlik te maak.
Dit het ons verwagting oortref. Personeel eenheid kos uitsig alles was uitmuntend. Dis 'n moet plek om heen te gaan. Dit was so rustig, sal weer 'n oujaar so wil uitgaan en 'n nuwejaar in.
Aandete en ontbyt baie swak vir die prys. Aandete word neergesit met 3 klein stukkies vleis met 'n bietjie patas en 'n homp rys. Geen voorgereg of nagereg nie. Daar was nie 'n wynlys nie, net een bier. Ontbyt, 2 eiers, stukkie wors en bacon, geen brood. Totale koste R430. Nooit weer nie.
As al drie kinders vir jou sê: Mamma kan ons asseblief langer bly, is dit die eerste teken ... soveel spasie en die Karoolug kan jy mos vir niemand beskryf nie! Ons is vriendelik verwelkom en die kamers heerlik warm gemaak vir daardie Julie koues. Die dekor is 'n absolute kunswerk! Kos was hartlik en het met varsgebakte roosterkoeke afgeskop. Wat meer wil jy hê?
Baie netjies en skoon. Diens met 'n glimlag en niks moeite word ontsien nie. Sal vir seker weer daar oornag.
Veilige, skoon blyplek in die Karoo met 'n verskil. Heerlike aandete, wonderlike ontbyt en gasvryheid eg aan die Karoo.
Die plaas is baie netjies en mooi en die verblyf gemaklik. Die familiekamer was baie ruim en ver genoeg van die ander kamers dat die kinders niemand gesteur het nie.
Ons het Sweetfontein Boutique Farm Lodge verskriklik baie geniet. Dit is waarlik 'n spesiale plek, die kamers is pragtig, groot, skoon en netjies. Aandete en ontbyt was heerlik en word hoogs aanbeveel. Wat 'n pragtige plek. Ons sal definitief weer hier oorslaap.
Hierdie is pragtige verblyf, gasvryheid in die Karoo. Ek glo ons het reën gebring vir hulle op die plaas. Kos was heerlik en om die wolke te sien saampak oor die plaas 'n voorreg.
Ons was aangenaam verras deur die pragtige kamer waar ons kom oorbly. Netjies met 'n lugreëling wat 'n lafenis was teen die warm son. Die personeel was vriendelik en behulpsaam. Aandete was ongelooflik lekker en die porsies meer as genoeg. Daar was nie DStv en Wifi in die nuut aangeboude kamers nie. Maar ons het dit nie regtig gemis nie. Die omgewing is rustig en die swembad ook 'n treffer.
Was 'n absolute plesier om hier oor te bly, die mense was net te gewillig om te help en die oorbly so aangenaam moontlik te maak. As jy afry kaap toe dan is die verseker die plek om oor te slaap! 10 uit 10.